Document ID: 31986R2305

KOMISSION ASETUS (ETY) N:o 2305/86,
annettu 23 päivänä heinäkuuta 1986,
interventioelinten hallussaan pitämien öljysiementen myyntiin saattamista koskevista yksityiskohtaisista säännöistä annetun asetuksen (ETY) N:o 3418/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), ja erityisesti sen 26 artiklan 3 kohdan ja 27 a artiklan 5 kohdan,
sekä katsoo, että
asetuksen N:o 136/66/ETY 27 a artiklan 4 kohdassa säädetään, että interventioostohintaa voidaan alentaa taattujen enimmäismäärien järjestelmän mukaisesti; tarvittaessa olisi hinnasta, jolla interventioelinten hallussa olevat öljysiemenet myydään komission asetuksen (ETY) N:o 3418/82(), sellaisena kuin se on viimeksi muutettuna asetuksella (ETY) N:o 1167/83(), 2 artiklan mukaisesti vähennettävä sama määrä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3418/82 2 artiklan 1 kohdan ensimmäinen alakohta seuraavasti:
"Interventioelinten on myytävä hallussaan olevat öljysiemenet 2 ja 3 artiklassa määritetyin edellytyksin ostajalle, joka tarjoaa vähintään sen interventiohinnan, joka on voimassa sillä hetkellä, kun tavara lunastetaan interventiosta ja johon on lisätty yksi ECU 100 kilogrammaa kohti sekä josta on tarvittaessa vähennetty asetuksen N:o 136/66/ETY 27 a artiklan 4 kohdassa tarkoitettu summa."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1986.

Labels: 3
17